《和友人韵》
宋代·陈普

儿童恨芳草，不识春长在。
箪瓢乐不断，焉知颜发改。
黄鹤雅人听，鶗鴂亦可罪。
混沌何曾死，拱璧莫轻碎。
野马恣流行，游丝无畦碍。
太极物物一，乐事频年再。
缅怀良友心，不言默相对。
愿为蛩駏交，共话蝼螘戴。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。